PTL พุ่ง 27.61% เกือบชนซิลลิ่ง โบรกฯมองผ่านจุดต่ำสุดแล้ว
PTL พุ่ง 27.61% เกือบชนซิลลิ่ง ล่าสุด ณ เวลา 10.24 น. ราคาอยู่ที่ 8.55 บาท บวก 1.85 บาท หรือ 27.61% สูงสุดที่ 8.55 บาท ต่ำสุดที่ 7.25 บาท โดยราคา Ceiling อยู่ที่ 8.70 บาท มูลค่าซื้อขายที่ 129.36 ล้านบาท ด้าน บล.ยูโอบี เคย์เฮียน คาดว่าผลประกอบการ PTL ได้ผ่านช่วงต่ำสุดไปแล้ว
30 พ.ค. 2559

ผู้สื่อข่าวรายงานว่า ราคาหุ้นบริษัท โพลีเพล็กซ์ (ประเทศไทย) จำกัด (มหาชน) หรือ PTL ณ เวลา 10.24น. ราคาอยู่ที่ 8.55 บาท บวก 1.85 บาท หรือ 27.61% สูงสุดที่ 8.55 บาท ต่ำสุดที่ 7.25 บาท โดยราคา Ceiling อยู่ที่ 8.70 บาท มูลค่าซื้อขายที่ 129.36ล้านบาท ขณะที่ดัชนีตลาดหุ้นไทยโดยรวมบวก 0.82%

ด้าน บล.ยูโอบี เคย์เฮียน ระบุในบทวิเคราะห์ โดยคาดว่าผลประกอบการ PTL ได้ผ่านช่วงต่ำสุดไปแล้ว จากอัตรากำลังการผลิตของโรงงานที่ระดับ 80-90% เทียบกับ 70-80% ในปีก่อน ขณะที่ spread อยู่ในระดับสูงจากราคาน้ำมันที่อยู่ในระดับต่ำ และค่าใช้จ่ายที่ลดลงจากการลงทุนทางด้านเทคโนโลยี อีกทั้ง PTL ได้ตั้งสำรองในประเทศตุรกีและอเมริกาไปทั้งหมดแล้วในปี 58